Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1673/2000 περί κοινής οργανώσεως της αγοράς στον τομέα του λίνου και της κάνναβης που προορίζονται για την παραγωγή ινών

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το άρθρο 15 παράγραφος 1 του κανονισμού (ΕΚ) αριθ. 1673/2000 του Συμβουλίου, της 27ης Ιουλίου 2000, περί κοινής οργάνωσης της αγοράς στον τομέα του λίνου και της κάνναβης που προορίζονται για την παραγωγή ινών προβλέπει ότι:

« Το αργότερο στις 31 Δεκεμβρίου 2003, η Επιτροπή θα υποβάλλει στο Ευρωπαϊκό Κοινοβούλιο και στο Συμβούλιο έκθεση, συνοδευόμενη ενδεχομένως από προτάσεις, για τη στάση της παραγωγής στα διάφορα κράτη μέλη και τις επιπτώσεις της μεταρρύθμισης της κοινής οργάνωσης της αγοράς στις αγορές για την οικονομική βιωσιμότητα του τομέα. Η έκθεση θα εξετάσει επίσης το ανώτατο ποσοστό ξένων υλών και συσσωματωμάτων ινών που εφαρμόζεται στις βραχείες ίνες λίνου και στις ίνες κάνναβης.

Η έκθεση θα χρησιμεύσει, ενδεχομένως, ως βάση για νέα κατανομή και πιθανόν για αύξηση των εθνικών εγγυημένων ποσοτήτων. Η Επιτροπή θα λάβει ιδίως υπόψη το ύψος της παραγωγής, τις δυνατότητες μεταποίησης και τις αγοραστικές διεξόδους. »

Εξάλλου, μια δεύτερη έκθεση έχει προβλεφθεί για το 2005, από το ίδιο άρθρο 15, για τη λειτουργία του καθεστώτος της ενίσχυσης στην μεταποίηση του λίνου και της κάνναβης που προορίζονται για την παραγωγή ινών που καθιερώθηκε από τον κανονισμό (ΕΚ) αριθ. 1673/2000.

Τα διαθέσιμα επί του παρόντος στοιχεία δεν επιτρέπουν να διενεργηθεί ενδελεχής ανάλυση των τάσεων της παραγωγής στα κράτη μέλη ούτε τα ΕΕΠ ορίστηκαν στα ορθά επίπεδα. Εντούτοις, από τις συγκεντρωθείσες πληροφορίες είναι δυνατόν να συμπεράνουμε ότι το καθεστώς είχε σαφώς θετικές επιπτώσεις για τον τομέα.

Με τις συνθήκες αυτές, δεν θα πρέπει να γίνουν τροποποιήσεις του υφισταμένου συστήματος ενίσχυσης πριν από πληρέστερη ανάλυση που θα μπορούσε να διεξαχθεί στο πλαίσιο της έκθεσης που προβλέπεται για το 2005.

Όμως στο άρθρο 2, παράγραφος 3, σημείο β), δεύτερο εδάφιο, του κανονισμού (ΕΚ) αριθ. 1673/2000 προβλέπει ότι τα κράτη μέλη έχουν τη δυνατότητα, έως την περίοδο εμπορίας 2003/2004, να παρεκκλίνουν από το ανώτατο όριο του 7,5% σε ξένες ύλες και συσσωματώματα ινών και να χορηγήσουν και ενίσχυση για τις βραχείες ίνες λίνου και για τις ίνες κάνναβης που έχουν ποσοστό ξένων υλών και συσσωματωμάτων ινών κατώτερο από 15% και 25% αντιστοίχως. Πρέπει συνεπώς να τροποποιηθεί ο κανονισμός (ΕΚ) αριθ. 1673/2000 ώστε να παραταθεί η εν λόγω δυνατότητα παρέκκλισης επί δύο χρόνια, έως την περίοδο 2005/2006, πράγμα που θα πρέπει να συμβάλει στην παγιοποίηση της θετικής τάσης που γνωρίζει ο τομέας.

Όσον αφορά τις χώρες που θα αποτελέσουν μέρος της Ευρωπαϊκής Ένωσης από την 1η Μαίου 2004, οι μακρές ίνες και οι βραχείες ίνες λίνου παράγονται σε έξι από αυτές, ενώ τρία κράτη παραγωγής παράγουν ίνες κάνναβης. Η παράταση της παρέκκλισης του ορίου του 7,5% που προτείνεται για δύο περιόδους θα επιτρέψει σε αυτά τα νέα κράτη μέλη να επωφεληθούν των ιδίων ευκαιριών με εκείνες που προσφέρονται στα σημερινά κράτη μέλη προκειμένου να προσαρμοστούν στις σημαντικές εξελίξεις που σημειώνονται στον τομέα.

2003/0275 (CNS)

Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1673/2000 περί κοινής οργανώσεως της αγοράς στον τομέα του λίνου και της κάνναβης που προορίζονται για την παραγωγή ινών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 37, παράγραφος 2, τρίτο εδάφιο,

την πρόταση της Επιτροπής [1],

[1] EE C ... της ..., σ. ...

τη γνώμη του Ευρωπαϊκού Κοινοβουλίου [2],

[2] EE C ... της ..., σ. ...

τη γνώμη της Ευρωπαϊκήτ Οικονομικής και Κοινωνικής Επιτροπής [3],

[3] EE C ... της ..., σ. ...

τη γνώμη της Επιτροπής των Περιφερειών [4],

[4] EE C ... της ..., σ. ...

Εκτιμώντας τα εξής:

(1) Ο κανονισμός (ΕΚ) αριθ. 1673/2000 του Συμβουλίου [5] προβλέπει στο άρθρο 2, παράγραφος 3, σημείο β), δεύτερο εδάφιο, ότι τα κράτη μέλη μπορούν να παρεκκλίνουν από το ανώτατο όριο του 7,5% σε ξένες ύλες και συσσωματώματα ινών και να χορηγήσουν και ενίσχυση στην μεταποίηση για τις βραχείες ίνες λίνου που έχουν ποσοστό ξένων υλών και συσσωματωμάτων ινών που περιλαμβάνεται μεταξύ 7,5% και 15% και για τις ίνες κάνναβης που έχουν ποσοστό σε ξένες ύλες και συσσωματώματα ινών που περιλαμβάνεται μεταξύ 7,5% και 25%. Η δυνατότητα αυτή μπορεί εντούτοις να χρησιμοποιηθεί μόνον έως την περίοδο εμπορίας 2003/2004.

[5] ΕΕ L 193 της 29.7.2000, σ.16. Κανονισμός που τροποποιήθηκε από τον κανονισμό (ΕΚ) αριθ. 651/2002 της Επιτροπής (ΕΕ L 101 της 17.4.2002, σ.3)

(2) Επί του παρόντος, το μεγαλύτερο μέρος των βραχέων ινών λίνου και των ινών κάνναβης που παράγονται στο επίπεδο της πρώτης μεταποίησης περιλαμβάνουν ακόμη ποσοστό ξένων υλών σε συσσωματωμάτων ινών που υπερβαίνουν το ανώτατο όριο του 7,5%. Για να παγιοποιηθεί η θετική τάση που γνωρίζει ο τομέας και με στόχο την περαιτέρω βελτίωση της ανταγωνιστικότητας, πρέπει να παραταθεί για δύο περιόδους εμπορίας η δυνατότητα για τα κράτη μέλη να παρεκκλίνουν από το εν λόγω ανώτατο όριο.

(3) Πρέπει συνεπώς να τροποποιηθεί ο κανονισμός (ΕΚ) αριθ. 1673/2000.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2, παράγραφος 3, σημείο β), δεύτερο εδάφιο του κανονισμού (ΕΚ) αριθ. 1673/2000, οι όροι « 2001/2002 έως 2003/2004 » αντικαθίσταται από τους όρους « 2001/2002 έως 2005/2006 ».

Άρθρο 2

Ο παρών κανονισμός αρχίζει να ισχύει την ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>